CELEX: 32012R0136
Language: hu
Date: 2012-02-16 00:00:00
Title: A Bizottság 136/2012/EU végrehajtási rendelete ( 2012. február 16. ) a nátrium-biszulfátnak a kedvtelésből tartott és más nem élelmiszer-termelő állatok takarmány-adalékanyagaként való engedélyezéséről  EGT-vonatkozású szöveg

17.2.2012   
            
            
               HU
            
            
               Az Európai Unió Hivatalos Lapja
            
            
               L 46/33
            
         A BIZOTTSÁG 136/2012/EU VÉGREHAJTÁSI RENDELETE
   (2012. február 16.)
   a nátrium-biszulfátnak a kedvtelésből tartott és más nem élelmiszer-termelő állatok takarmány-adalékanyagaként való engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               A Bizottsághoz az 1831/2003/EK rendelet 7. cikkének megfelelően kérelmet nyújtottak be a nátrium-biszulfát engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem tárgya a „technológiai adalékanyagok” és az „érzékszervi tulajdonságokat javító adalékanyagok” adalékanyag-kategóriába sorolandó nátrium-biszulfátnak a kedvtelésből tartott és más nem élelmiszer-termelő állatok takarmány-adalékanyagaként való engedélyezése.
            
         
               (4)
            
            
               Az Európai Élelmiszerbiztonsági Hatóság (a továbbiakban: a Hatóság) 2011. október 13-i szakvéleményében (2) megállapította, hogy a javasolt felhasználási feltételek mellett a nátrium-biszulfát nincs káros hatással sem az állati és emberi egészségre, sem a környezetre, ugyanakkor a kedvtelésből tartott és más nem élelmiszer-termelő állatok takarmányában hatékonyan használható savasságot szabályozó anyagként, valamint a kedvtelésből tartott állatok takarmányában aromaanyagként. A hatóság szerint nem szükséges a forgalomba hozatalt követő egyedi nyomonkövetési előírásokat elrendelni. A Hatóság hitelesítette továbbá az 1831/2003/EK rendelettel létrehozott referencialaboratórium által benyújtott, a takarmány-adalékanyagra alkalmazott analitikai módszerről szóló jelentést.
            
         
               (5)
            
            
               A nátrium-biszulfát értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékleteiben meghatározottak szerint engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az I. mellékletben meghatározott, a „technológiai adalékanyagok” adalékanyag-kategóriába és a „savasságot szabályozó anyagok” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   A II. mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó készítmény takarmány-adalékanyagként történő használata a mellékletben meghatározott feltételek mellett engedélyezett.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  EFSA Journal 2011; 9(11):2415.
   
      I. MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: technológiai adalékanyagok. Funkcionális csoport: savasságot szabályozó anyagok
                  
               
            
                  1j514ii
               
               
                  —
               
               
                  Nátrium-biszulfát
               
               
                  
                               
                           
                           
                              
                                 Az adalékanyag összetétele:
                              
                              Nátrium-biszulfát ≥ 95,2 %
                           
                        
                               
                           
                           
                              
                                 A hatóanyag jellemzése:
                              
                              Nátrium-biszulfát, CAS-szám: 7681-38-1
                              
                                           
                                       
                                       
                                          NaHSO4
                                          
                                       
                                    
                                           
                                       
                                       
                                          Na 19,15 %
                                       
                                    
                                           
                                       
                                       
                                          SO4 80,01 %
                                       
                                    Előállítás kémiai szintézissel
                           
                        
                               
                           
                           
                              
                                 Analitikai módszer
                                  (1)
                              
                              A nátrium-hidrogén-szulfát meghatározása a takarmány-adalékanyagban: oldatban a nátrium-biszulfát összsavasságának meghatározása standard nátrium-hidroxid-oldattal történő titrálással.
                           
                        
               
                  Kedvtelésből tartott állatok és más nem élelmiszer-termelő állatok
               
               
                  —
               
               
                  —
               
               
                  5 000
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Biztonsági előírás: az anyag kezelésekor védőmaszk, védőszemüveg és kesztyű viselése kötelező.
                           
                        
                              3.
                           
                           
                              A különböző forrásokból származó nátrium-biszulfát keveréke nem haladhatja meg a teljes takarmányban megengedett maximális szintet, amely a teljes takarmányra nézve 5 000 mg/kg.
                           
                        
               
                  2022. március 8.
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx
   
   
      II. MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: érzékszervi tulajdonságokat javító adalékok. Funkcionális csoport: aromaanyagok
                  
               
            
                  1j514ii
               
               
                  —
               
               
                  Nátrium-biszulfát
               
               
                  
                               
                           
                           
                              
                                 Az adalékanyag összetétele
                              
                              Nátrium-biszulfát: ≥ 95,2 %
                           
                        
                               
                           
                           
                              
                                 A hatóanyag jellemzése
                              
                              Nátrium-biszulfát, CAS-szám: 7681-38-1
                              
                                           
                                       
                                       
                                          NaHSO4
                                          
                                       
                                    
                                           
                                       
                                       
                                          Na 19,15 %
                                       
                                    
                                           
                                       
                                       
                                          SO4 80,01 %
                                       
                                    Előállítás kémiai szintézissel
                           
                        
                               
                           
                           
                              
                                 Analitikai módszer
                                  (1)
                              
                              A nátrium-hidrogén-szulfát meghatározása a takarmány-adalékanyagban: oldatban a nátrium-biszulfát összsavasságának meghatározása standard nátrium-hidroxid-oldattal történő titrálással.
                           
                        
               
                  Kedvtelésből tartott állatok
               
               
                  —
               
               
                  —
               
               
                  5 000
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Biztonsági előírás: az anyag kezelésekor védőmaszk, védőszemüveg és kesztyű viselése kötelező.
                           
                        
                              3.
                           
                           
                              A különböző forrásokból származó nátrium-biszulfát keveréke nem haladhatja meg a teljes takarmányban megengedett maximális szintet, amely a teljes takarmányra nézve 5 000 mg/kg.
                           
                        
               
                  2022. március 8.
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx